Goeie mense moet nou saamstaan teen die uitwissing van die natuurlewe, sê
omgewingsbewaarders oor die leeuslagtings in die Vrystaat wat skokgolwe oor die wêreld heen gestuur het.
Sagte organe soos leeuharte, -galblase en -lewers, is weer in Suid-Afrika gewild onder sangomas en nyangas wat bygelowe het soos dat dit jou teen voorvadergeeste kan beskerm en glo onsigbaar kan maak as jy ander diere gaan stroop.
Drew Anderson, stigter en uitvoerende hoof van die Captured in Africa Foundation, en Carl Thornton, stigter en direkteur van die Pit-Track K-9-beskermings- en antistropingseenheid saam met van die honde van die eenheid wat gebruik word om wildstropers aan te keer.
Daar is ook sowat 30 teenstroop-operateurs wat hulle vrye tyd opoffer om bedreigde spesies teen stroping te beskerm. Waar ander teenstroop-eenhede hele natuurreservate patrolleer, sal Pit-Track-operateurs diere soos renosters, miervreters of Afrika-rotsluislange wat beskerming nodig het, versteek. Dit veroorsaak dat stropers nie ongesiens kan toeslaan nie.
Só lyk Tiger Bone Wine – 'n delikatesse in die Ooste waarvoor al ons bedreigde dierespesies stelselmatig uitgeroei word.